|  |
| --- |
| Regionálna veterinárna a potravinová správaLevočská 4, 064 01 Stará Ľubovňa |

 Mestské a obecné úrady okresu

 Stará Ľubovňa

Váš list číslo/zo dňa Naše číslo Vybavuje Stará Ľubovňa

 373/2013 MVDr. Runčák 08. 03. 2013

**Vec: UPOZORNENIE**

Regionálna veterinárna a potravinová správa Stará Ľubovňa Vás upozorňuje, že od 1. marca 2013 vstúpil do platnosti nový zákon č. 279/2013, ktorým sa mení a dopĺňa zákon Národnej rady Slovenskej republiky č. 152/1995 Z. z. o potravinách v znení neskorších predpisov a podľa tohto zákona v zmysle § 26 ods. 3 je obec povinná (pred vydaním povolenia na predaj potravín na trhových miestach) nahlásiť tento predaj, vopred na Regionálnu veterinárnu a potravinovú správu v Starej Ľubovni (telefonicky na telefónne číslo 052/432 26 87 alebo faxom 052/428 13 13 alebo emailom na adresu Riaditel.SL@svps.sk ). Za nesplnenie tejto povinnosti, orgán úradnej kontroly potravín podľa § 28 ods. 5 tohto zákona uloží pokutu od 100 eur do 500 eur. Tiež upozorňujeme, že ambulantný predaj potravín (ovocie, zelenina, mäso, mäsové výrobky, mlieko, mliečne výrobky, med a všetky ostatné potraviny) sa môže povoliť iba vtedy, ak mesto, obec má podľa § 7 ods. 1 Zákona č. 178/1998 Z. z. o podmienkach predaja výrobkov a poskytovania služieb na trhových miestach odsúhlasené trhové miesto,  má vypracovaný trhový poriadok a odsúhlasený predaj potravín s príslušným orgánom potravinového dozoru, ktorým je podľa § 21 Zákona č. 152/1995 z. z. o potravinách Regionálna veterinárna a potravinová správa v Starej Ľubovni a ak a jedná o konzumáciu potravín na tomto mieste aj Regionálny úrad verejného zdravotníctva v Starej Ľubovni. Ak tieto podmienky v meste, obci nie sú zabezpečené, nemôže mesto, obec povoliť takýto predaj potravín, ktorý je v rozpore s platnou legislatívou.

S pozdravom

 MVDr. Július Runčák

 regionálny veterinárny lekár